Yhdysvallat

Yhdysvallat (United States of America eli USA) sijaitsee Pohjois-Amerikassa. Sen rajanaapurit ovat Kanada pohjoisessa ja Meksiko etelässä.

Kaupungit



 * Washington D.C.
 * Boston
 * Chicago
 * Los Angeles
 * Miami
 * New Orleans
 * New York
 * San Francisco
 * Seattle

Muut kohteet

 * Las Vegas
 * Grand Canyon
 * Niagaran putoukset
 * Florida
 * Puerto Rico

Ymmärrä
Yhdysvallat on suuri ja kaikilla tavoilla monipuolinen maa. Länsirannikosta itärannikkoon on matkaa yli 4000 kilometriä ja pohjoisesta eteläänkin noin 2000. Maan pohjoisosassa luonto ei poikkea merkittävästi Suomen luonnosta, mutta maan eteläosassa on viidakkoa (Florida) sekä aavikkoa. Merkittävä osa maailman uusista trendeistä ja brändeistä kuten erilaiset musiikkityylit (mm. rock, hiphop, blues), Hollywood-elokuvat, nettikulttuuri, autokulttuuri, pikaruoka, farkut ja baseball ovat peräisin Yhdysvalloista. Yhdysvallat perustivat eurooppalaiset siirtolaiset ja nykyäänkin maahan muuttaa paljon ihmisiä muualta maailmasta. Näin ollen maan väestö on hyvinkin monipuolinen mutta yleisesti ottaen yhdysvaltalasiin arvoihin kuuluu yksilönvapaus, yrittelijäisyys ja toisten ihmisten kunnioittaminen.

Ilmasto
Yhdysvalloissa löytyy suurin piirtein kaikki maailman ilmastotyypit, Alaska on arktinen alue, Floridassa ja Havaiji puolestaan trooppista aluetta. Lounais-Yhdysvalloissa on aavikkoa, ja muualla suunnilleen sama ilmasto kuin Keski-Euroopassa. Lämpötila vaihtelee kuitenkin enemmän kuin Euroopassa; talvella lunta voi esiintyä etelässäkin, kesällä lämpötila voi nousta hyvinkin korkeaksi. Meksikonlahden osavaltioissa tulee varoa hurrikaaneja loppukesällä.

Matkustusasiakirjat

 * Suomi on mukana Visa Waiver Programissa, mikä tarkoittaa että suomalainen matkailija ei tarvitse viisumia enintään 90 päivän oleskelulle jos tulee maahan turistina tai liikematkustajana, vaan passi riittää. Ennen 26.10 2005 myönnettyjen passien pitää olla koneellisesti luettavia, sen jälkeen myönnetyissä passeissa pitää olla digitaalinen valokuva ja 26.10 2006 jälkeen myönnettyjen passien täytyy olla biometrisiä eli sisältää mikrosirun joka sisältää saman tiedon joka on passissakin . Suomen passiviranomaisten myöntämät passit täyttävät nämä vaatimukset.
 * Matkailijan on viimeistään 72 tuntia ennen matkalle lähtöä täyttää ESTA-kaavake (Electronic System for Travel Authorization) turvallisuusministeriön nettisivulla ja varmistettava, että lentoyhtiöllä on tarvittavat matkustajarekisteritiedot (APIS-tiedot). ESTA on käytännössä sama asia kuin aiempi I-94W -kortti, mutta sillä voi tehdä useampiakin matkoja, sillä se on voimassa jopa kaksi vuotta jos ei passi vanhene sitä ennen. Lentoyhtiöt eivät saa päästää Yhdysvaltoihin lähtevään koneeseen matkailijaa joka ei ole kyseistä kaavaketta täyttänyt. ESTA-hekemuksesta peritään $14:n maksu, jonka voi maksaa ainoastaan MasterCardilla, VISAlla, American Expressilla tai Discover Cardilla (ei käytössä Suomessa).
 * Ennen maahantulomuodollisuuksiä täytetään myös sininen tulliselvityslomake, jossa kysytään mm. mitä mahdollisia taudinkantajia (tuoretta lihaa, kasveja, mikro-organismeja yms.) matkailijalla on mukanaan. Sen lisäksi matkailijan tulee ilmoittaa jos mukana on käteistä tai matkustus-shekkejä yli $ 10 000 arvosta. Näihin sisältyy kaikki rahat, eli jos sinulla on mukana esim. $ 10 000 ja kymmenen euroa sinun pitää tehdä ilmoitus. Lomakkeessa pitää niin ikään ilmoittaa jos on mukana jotain mitä aikoo myydä Yhdysvalloissa.
 * Yhdysvaltoihin saavuttaessa on ensimmäisenä vuorossa lyhyt maahantuloselvitys, jonka kuluessa rajavirkailija tarkastaa matkustusdokumenttien tiedot ja esittää yleisesti joitakin kysymyksiä matkan tarkoituksesta, kestosta, mukana olevista varoista ja matkaseurueesta. Tämän lisäksi matkailijasta otetaan valokuva ja tallennetaan sormenjälkitiedot. Joissakin paikoissa valokuva ja sormenjäljet otetaan myös maasta poistuttaessa.

Lentokoneella
Finnairilla on lentoja Helsingistä New Yorkiin ja kesäkaudella Bostoniin. Jos haluaa matkustaa muualle on pakko vaihtaa. Monet eurooppalaiset yhtiöt tarjoavat myös suorat lentoyhteydet mm. länsirannikolle. Brittein saarten kautta pääsee halvalla lentäen Yhdysvaltoihin, esim. Aer Linguksella Dublinin kautta.

Junalla
Junayhteyksiä on Kanadan Torontosta, Montrealista ja Vancouverista.

Autolla
Naapurimaista Kanadasta ja Meksikosta pääsee ajamaan autolla Yhdysvaltoihin.

Bussilla
Kanadasta on bussiyhteydet Yhdysvaltoihin, mm. Torontosta New Yorkiin ja Vancouverista Seattleen.

Laivalla
Euroopasta Amerikan mantereelle on jo matkustettu puoli vuosituhatta laivalla. Nykyäänkin on mahdollista matkustaa Cunardin risteilylaivalla Ison-Britannian Southamptonista New Yorkiin. Kanadasta on joitakin lauttayhteyksiä sekä itä- että länsirannikolle.

Lentokoneella
Välimatkat suurimpien kaupunkien välillä on pitkät, mutta lentoja on tiheästi ja hinnat ovat kohtuullisia. Suurimpiin lentoyhtiöisiin kuuluvat American, Continental , Delta , Northwest , ja United. Merkittävimpiä halpalentoyhtiöitä ovat Frontier, Jetblue ja Southwest. Yhdysvallat on iso maa ja jos aikoo matkustaa pitkiä matkoja lentokone on ainoa järkevä vaihtoehto jos aikaa ei ole runsaasti. Lento rannikosta rannikkoon kestää 5-7 tuntia, maanteitse tai junalla useita päiviä.

Junalla
Amtrak on valtion omistama junayhtiö, jolla pääsee kaikkiin suurimpiin kaupunkeihin.

Bussilla
Kaupunkien välillä käy busseja, suurimman yhtiön Greyhoundin busseilla pääsee rannikosta rannikkoon, sen lisäksi on useita paikallisia yhtiöitä joilla on tavallisesti edullisemmat hinnat. Jos haluaa matkustaa bussilla edullisesti itärannikon kaupunkien välillä kannattaa tutustua kaupunkien Chinatownien välillä kulkeviin Chinatown-busseihin.

Autolla
Auto on suosittu liikenneväline, ja monet matkailijatkin vuokraavat auton pariksi päiväksi tai viikoksi. Auton vuorkraamiseen vaaditaan usein luottokortti. Yhdysvalloissa välimatkat ovat maileissa, yksi maili vastaa noin 1,6 kilometriä. Polttoaine maksaa alle puolet siitä mitä se maksaa Suomessa ja muualla Euroopassa; gallona (n. 3,8 litraa) maksaa reilut $2. Tiet ovat yleisesti hyväkuntoisia ja useimmiten maksuttomia, joitakin siltoja ja tunneleita lukuunottamatta.

Puhu
Yhdysvalloissa ei ole virallista kieltä, mutta englantia puhutaan kaikkialla. Etenkin niissä osavaltioissa joilla on maarajaa Meksikon kanssa sekä suurissa kaupungeissa espanjaa puhutaan yleisesti. Yhdysvaltoihin on muuttanut ihmisiä kaikkialta maailmasta ja etniset ryhmät puhuvat omiakin kieliä kuten kiinaa, venäjää, hindiä ja muita kieliä.

Osta
Rahayksikkö on Yhdysvaltain dollari (USD, $), eikä muiden maiden valuuttaa juurikaan hyväksytä. Rahanvaihtopisteitä löytyy lähinnä kansainvälisiltä lentokentiltä ja suurimpien kaupunkien keskustoista, joten rahat kannattaa vaihtaa valmiiksi ennen matkaa. Luottokorttien käyttö on yleistä, mutta autonkin on mahdollista vuokrata vaikka ei omistaisi luottokorttia. Monesti joutuu maksamaan enemmän jostain tuotteesta kun mitä hintalapussa lukee. Tämä johtuu siitä, että hintalappujen hinnat ovat verottomia, ja lopulliseen summaan lisätään arvonlisävero (sales tax). Arvonlisävero ei ole maanlaajuinen vaan vaihtelee osavaltioiden mukaan, joskus jopa kaupungista toiseen (0-11,5%). Juomarahan antaminen ei ole laissa säädetty mutta yleinen käytäntö ravintoloissa, takseissa ja hotelleissa. Juomarahan suuruus on usein 10-20% hinnasta, käytännössä aina vähintään dollarin.

Hintataso
Hintataso on Euroopan hintatasoa alhaisempi. Suurissa kaupungeissa kuten New Yorkissa ja Los Angelesissa ja paikoissa jossa käy paljon matkailijoita hinnat ovat korkeampia.

Syö
Syöminen on usein edullista, ja ruoka- ja juoma-annokset ovat tavallisesti suurempia kuin Euroopassa. Mm. Las Vegasin kasinoiden yhteydessä on buffet-ravintoloita jossa saa jopa parilla dollarilla syödä niin paljon kuin jaksaa. Tosin suurissa kaupungeissa löytyy todella hienoja ja kalliita ravintoloita. Pikaruokaa on lähes aina saatavilla, ja valikoima on laaja hampurilaisista aina aasialaisiin erikoisuuksiin. Lähes mikä tahansa ruoka on saatavilla pikaruokana.

Juo
Kuten arvata saattaa, Coca-colan kotimaassa virvoitusjuomia juodaan paljon; (pikaruoka)ravintoloissa ei ole harvinaista että kun on kerran maksanut saa täyttää lasin niin monta kertaa kun haluaa. Valikoima on suuri, ja monia merkkejä ei myydä maan ulkopuolella joten niitä kannattaa maistaa.

Puerto Ricoa lukuunottamatta kaikissa osavaltioissa kaikkien alkoholijuomien alaikäraja on 21 vuotta.

Nuku
Majoitustarjonta on monipuolista. Hostellit ja motellit ovat edullisia, ja hotellien hinnat ovat usein eurooppalaista tasoa. Suurimpien kaupunkien viiden tähden hotelleissa kuten New Yorkin kuuluisassa Waldorf-Astoriassa yöpymisestä joutuu tavallisesti maksamaan ainakin 500 dollaria.

Opiskele
Opiskeluun vaaditaan viisumi. Jos opiskelee alle 18 tuntia viikossa turistiviisumi riittää, muuten tarvitsee opiskeluviisumin.

Työskentele
Jos aikoo tehdä töitä on pakko hankkia työviisumi Yhdysvaltain konsulaatista.

Pysy turvassa
Yhdysvallat on suhteellisen turvallinen matkustusmaa. Tervettä järkeä kannattaa kuitenkin pitää ja pysyä kaukana slummeista. Pieniä lapsia tulee pitää silmällä, koska lapsiryöstöjä tehdään Yhdysvalloissa. Lisätietoja Ulkoasiainministeriö:. Yleinen hätänumero on 911.

Pysy terveenä
Yhdysvaltain hygieniataso on hyvä. Vesijohtovettä ei kuitenkaan ole suositeltavaa käyttää juomiseen. Terveydenhuolto on korkealaatuista mutta kallista. Matkailijan kannattaa hankkia matkavakuutus joka kattaa myös sairashoidon.

Kunnioita

 * Yhdysvaltoihin on muuttanut ihmisiä kaikista maailman kolkista. On hyvä kunnioittaa heitä kaikkia, niin hekin kunnioittavat sinua.
 * Syyskuun 11. terrori-iskut eivät ole naurun asia Yhdysvalloissa. Aiheesta ei missään nimessä pidä laskea leikkiä.
 * Lentoasemilla turvatarkastukset ovat kireät eikä matkailijan pidä edes leikkimielisesti puhua pommeista yms. ellei tietoisesti halua hankkiutua ongelmiin turvallisuusviranomaisten kanssa.
 * Yhdysvaltalainen kohteliaisuus voi tulla yllätyksenä. Etenkin maaseudulla on tavallista toivottaa kadulla vastaantulijoille hyvää huomenta tai päivää. Kaupan kassalla ja muutenkin asioidessa kysytään monesti miten voit ("How are you?") eikä ole lainkaan epätavallista että ventovieraat alkavat keskustella esim. säästä tai vastaavasta julkisissa kulkuneuvoissa. Jos sinua puhutellaan etkä vastaa sitä pidetään outona, jotkut voivat luulla että et ymmärrä englantia. Kannattaa kuitenkin muistaa että tämä on pohjimmiltaan eräänlainen demokratian osoitus, eikä välttämättä tarkoita että vastapuoli olisi henkilökohtaisesti sinusta kiinnostunut.
 * Muista sanoa "please" kun pyydät jotain ja kiittää kun saat jotain.
 * Yhdysvallat on pääasiassa melko turvallinen matkustusmaa homo -ja lesboihmisille. Samaa sukupuolta olevien väliset avioliitot ovat tällä hetkellä laillisia Connecticutin, Massachusettsin, Iowan, New Hampshiren, New Yorkin ja Vermontin osavaltioissa sekä pääkaupungissa Washingtonissa. Suhtautuminen seksuaali -ja sukupuolivähemmistöihin on melko avoin, mutta myös homofobiaa esiintyy jonkin verran, mutta ihmisten asenteet ovat muuttumassa koko ajan parempaan suuntaan. Pride-tapahtumia järjestetään useissa Yhdysvaltain kaupungeissa.

Ota yhteyttä

 * GSM-puhelinverkon taajuudet (850 MHz, 1900 MHz) poikkeavat Suomessa käytettävistä taajuuksista, näin ollen suomalaiset matkapuhelimet kolmi- ja nelitaajuuspuhelimia (tri-band,quad-band) lukuunottamatta eivät toimi Yhdysvalloissa. Maan GSM-operaattorit ovat AT&T ja T-Mobile joilla on hyvä verkko kaupungeissa mutta heikompi maaseudulla, varsinkin harvasti asutetuilla alueilla.
 * Postikortti Suomeen maksaa $0,72.
 * Suomen suurlähetystö sijaitsee pääkaupungissa Washington D.C.:ssä. Sen lisäksi Suomella on pääkonsulaatteja New Yorkissa ja Los Angelesissa sekä useita kunniakonsulaatteja.

Yhdysvallat

Estats Units Vereinigte Staaten von Amerika United States of America Usono Estados Unidos États-Unis d'Amérique संयुक्त राज्य अमरीका Amerikai Egyesült Államok Stati Uniti d'America アメリカ合衆国 Verenigde Staten van Amerika Stany Zjednoczone Estados Unidos Statele Unite ale Americii Соединённые Штаты Америки USA 美利坚合众国 wts:Category:United States